Rikunarita-ORG/Wikinium huggingface dataset:
# Bayoneta

Bayoneta|  |
| Tipu |
weapon type (en)  |
| Cronoloxía |
| Descubrimientu |
sieglu XVII |
|  |

La **bayoneta** ye un arma blanca, puntiada, diseñada pa inxertase sobre, debaxo, o na boca d'un fusil, mosquete o arma de fueu asemeyada, y convertila asina nuna llanza. D’esta miente, ye un arma emplegada pal combate cuerpu a cuerpu o como últimu recursu nes táutiques d'asaltu.

Les primeres bayonetes, comunes dende’l sieglu XVII hasta’l XIX y utilizaes sobre too nos mosquetes, foron les llamaes *de cubu* o *d'enchufe*, que teníen como sistema d'encaxe un cilindru metálicu amestáu a una cuchiella triangular. Nel sieglu XX emplegáronse distintos tipos de cuchiellos con sistemes que permitíen amestalos al arma como bayoneta. Estos cuchiellos tamién podíen emplegase nel campu batalla pa propósitos de combate o como arbíes d'usu xeneral.

Yá dende la segunda metada del sieglu XIX aldericábase l'usu de les bayonetes darréu que, de magar aumentara la potencia de fueu de los fusiles, considerábenles inútiles, arriendes de peligroses pa los mesmos soldaos que les utilizaben. Na Primer Guerra Mundial siguieron emplegándose, pero na Segunda Guerra Mundial el so usu yá pue considerase aneudóticu en xeneral, magar qu'estremáu nos distintos frentes: usóse bien poco n’Europa, pero nel Pacíficu los Estaos Xuníos y Xapón emplegáronles a magüeyu nes batalles pol control de les estratéxiques islles d'aquel frente.

De toes maneres, si comparamos les campañes de mediaos del sieglu XIX coles de mediaos del sieglu XX, preséntasenos una diferencia bien grande: si na primera dómina polo menos la metá de les muertes yera debida a firíes por arma blanca, per aciu de les lluches cuerpu a cuerpu, na segunda nun se dio nin un 5% de muertes por bayoneta.

Anguaño tovía s’apriende la téunica de la esgrima de combate con bayoneta en munchos cuerpos militares, por ser una preparación sicolóxica perbona pal combate al asaltu, magar que nun se dean munches oportunidaes reales d'emplegase por mor de la evolución actual de les táutiques. Caltién esta arbía, sicasí, un usu plenu con ocasión de ceremonies y desfiles.

## Referencies

## Enllaces esternos

*
# Metralleta

Metralleta|  |
| Tipu |
firearm family (en)  |
|  |

La **metralleta** ye una carabina automática diseñada pa disparar munición de pistola; ye por tanto un arma de fueu de tiru automáticu y de curtiu algame (unos 150 m a lo más), pensada para apurrir gran cadencia de fueu en distancies curties.

Estremase d'una pistola ametralladora en que mientres ésta ye una arma curtia (pistola), la metralleta ye una arma llarga, pensada para usase preferentemente a dos manes y de cutiu sofitando la so culata nel costazu.

Esta arma n'ocasiones apaeció mentada como «subametralladora», en traducción totalmente lliteral del términu n'inglés para la mesma (*submachine gun*).

## Xenealoxía

Pue clasificase a les metralletes en cuatro "xeneraciones":

* Los de primer xeneración inclúin los modelos anteriores a la Segunda Guerra Mundial, como'l MP18 o'l Thomson M1928.

* Los de segunda xeneración yeren más pequeños y baratos, y mecánicamente más senciellos, como munchos usaos mientres la Segunda Guerra Mundial (MP38, MP40, Sten, M3, etc.).

* Los de tercer xeneración apaecieron a partir de la década de los 50. El Uzi israelín ye'l más famosu y utilizáu, senciellu, práuticu, resistente, fiable, seguro y baratu.

* Los de cuarta xeneración son modernos y más sofisticaos. Dalgunos señalen al HK MP5 (bien popular ente unidaes d'élite policiales poles sos prestaciones) como'l primer exemplu. Pero otros menten diseños entá más modernos, como'l Spectre M4 o'l P90. Son armes precises y calidable.

## Metralleta n'España

La metralleta foi un arma popular na Guerra Civil. L'exércitu español siempres lu tuvo en gran estima y emplegó dellos modelos.

N'España desenvolveron pola empresa eibarresa STAR, Bonifacio Echeverría S.A. los modelos basaos nel Z-45, dando llugar a metralletes nueves Z-62 (y Z-63), y más palantre el Z-68 y el Z-70 (y Z-70B), que seríen los oficiales na policía y Guardia Civil y d'otros cuerpos militares y policías en diversos países.

## Referencies